Aktrisa Kristen Styuartning malika Diana obrazidagi liboslari (foto)

Pablo Larraina rejissorlik qilgan “Spenser” filmi 2021-yil 4-noyabrda katta ekranlarga chiqadi. Kartinada 1991-yil malika shahzoda Charlz bilan ajrashish arafasi, Sandringemdagi Rojdestvo bayrami voqealari hikoya qilinadi.
Malika Diana rolini aktrisa Kristen Styuart ijro etgan va filmning treyleri allaqachon tomoshabinlarga taqdim etilgan. Unda aktrisa Ledi Dining o‘ziga xos liboslari va zargarlik buyumlari nusxalarida paydo bo‘ladi. Quyida malika Diananing obrazidagi aktrisa qay darajada o‘z qahramonining siymosiga kira olgani bilan tanishib chiqish mumkin.
Katakli kostyum hamda unashtiruv uzugi

Ushbu katak kostyumni malika Diana 1991-yil yanvar oyida Kornuollda kiygan. Shuningdek, uzuk malika Diananing mashhur unashtiruv uzugining nusxasi, uning markazida katta sapfir bor. Ledi Di taqinchoqlarni Charlz bilan nikohi davomida taqib yurgan va vafotidan keyin ular Diananing to‘ng‘ich o‘g‘li shahzoda Uilyamga meros bo‘lib qolgan. U bu uzukni Keyt Middltonga 2010-yilda turmushga chiqishni taklif qilganida sovg‘a qilgan.
To‘r yopinchiqli shlyapa

Qora to‘r pardasi bor shlyapa hamda bo‘yinbog‘li bluzka va qizil paltoda malika Diana 1993-yilda Sandringemga tashrif buyurgan. Umuman olganda, to‘r malikaning kiyinish obrazida juda keng tarqalgan element. Ehtimol, u zerikarli paparatssilardan oz bo‘lsa-da yashirinishga yordam bergandir.
Djinsi shim va kurtka

Kristenning navbatdagi ko‘rinishi – 1992-yil shahzoda Garrini maktabga olib borgan Ledi Di kiyimining nusxasi. Shunisi e’tiborga loyiqki, bunday obraz bugungi kunda juda zamonaviy ko‘rinadi.
Nikoh libosi

Malika Diananing to‘y kuni, London, 1981-yil 29-iyul. Treylerda Styuart Devid va Elizabet Emanuel tikkan Diananing mashhur nikoh libosi nusxasida paydo bo‘ladi. Balki, filmda ekrandagi Diana shahzoda Charlz bilan turmush qurgani namoyish etilar.
Oqshom ko‘ylagi va jaket

Treylerda aks etgan kadrlardan birida Kristen oqshom libosi va ustiga tashlangan katta jaketda qorong‘i xonada yolg‘iz turganini ko‘rish mumkin. Diana hamisha ochiq uslubdagi kechki liboslar ustidan bir necha bor katta jaket kiyib olgan. Bu uslubining o‘ziga xos belgilaridan biriga aylangan.
Sariq kostyum

Treylerda Kristenni sariq rangli libosda ham ko‘rish mumkin. Shunga o‘xshash kostyumlar Diananing shkafidan bir necha bor joy olgan. Xuddi shunga o‘xshashi, masalan, 1992-yilda Hindistonga tashrifi paytida malikaning egnida bo‘lgan.